**OBRAZAC 1**

Opština Kotor

Broj iz evidencije postupaka javnih nabavki: 0409-426/20-3074

Redni broj iz Plana javnih nabavki : 16

Mjesto i datum: Kotor, 12.03.2021.godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Opština Kotor objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

Za nabavku usluga dezinsekcije, dezinfekcije i deratizacije

(predmet javne nabavke)

Predmet nabavke se nabavlja:

🞎 po partijama:

partija 1: usluge dezinsekcije i dezinfekcije

partija 2: usluge deratizacije

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. **Naziv i opis predmeta nabavke u cjelini, po partijama i stavkama sa bitnim karakteristikama**

**Partija 1: usluge dezinsekcije i dezinfekcije:**

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke, odnosno dijela predmeta nabavke** | **Bitne karakteristike predmeta nabavke u pogledu kvaliteta, performansi i/ili dimenzija** | **Jedinica mjere** | **Količina** |
| 1. | dezinsekcija larvicidnih oblika komaraca gradskog priobalnog područja\*  i vanzalivskog područja\*\*u intervalu od 3 mjeseca,  **april-jun** | Tretman podrazumijeva uništavanje larvi komaraca.  2 tretmana izvršiti sa biocidom u granulama na bazi piroprksifena 0,5% .  1 tretman izvršiti sa biocidom u tabletama na bazi diflubenzurona 1%.  Tretmani se vrše sa motornim prskalicama i ručnom aplikacijom | tretman | 3 |
| 2 | dezinsekcija odraslih formi komaraca  gradskog , priobalnog područja\*  i vanzalivskog područja\*u periodu od 4 mjeseca, **jun-septembar** | Tretman podrazumijeva uništavanje odraslih formi komaraca.  2 tretmana izvršiti sa biocidom na bazi Deltametrina 2% za suzbijanje komaraca na otvorenom prostoru ULV uređajima za hladno zamagljivanje .  2 tretmana izvršiti sa biocidom za suzbijanje odraslih jedinki komaraca na otvorenom prostoru na bazi lambda cihalotrina 0,8%.  Tretmani se vrše sa ULV uređajima na vozilu sa odvojenoim (otvorenim) tovarnim prostorom od kabine. Prilikom kretanja vozila pri vršenju tretmana brzina ne smije biti veća od 10 km/h. | tretman | 4 |
| 3 | dezinsekcija odraslih formi komaraca podzemnih kanala u Starom gradu u periodu od 4 mjeseca, **jun-septembar- nedeljno** | Tretman podrazumijeva uništavanje odraslih formi komaraca. Tretmane izvršiti sa biocidom na bazi Deltametrina 2% za suzbijanje komaraca na zatvorenom području generatorima za termalno zamagljivanje i tretman se vrši ujutro oko 5 h | tretman | 16 |
| 4 | Dezinfekcija i dezinsekcija naselja Lovanja u okviru MZ Kavač (4ha) | Tretman dezinsekcije podrazumjeva eradikciju mikroorganizama. Tretmane izvršiti sa biocidom na bazi natrijum-hipohlorita  -tretman dezinsekcije podrazumjeva suzbijanje bubašvaba, tretmane izvršiti sa biocidom na bazi fipronila u obliku paste | Tretman | 4 |

**\*Gradsko i priobalno područje obuhvata Kostanjicu, Morinj, Lipce, Strp, Risan, Perast, Dražin Vrt, Orahovac, Ljuta, Sv. Stasije, Dobrota, Stari grad, Škaljari, Muo, Prčanj, Stoliv.**

**\*\*Vanzalivsko područje Opštine Kotor obuhvata naselja: Kavač, Privrednu zonu, Pržice, Gornji Grbalj- Radanovići, Donji Grbalj, Lješevići, Vranovići-Pobrđe, Lastva-Glavati i Bigova i Krimovica.**

**Partija 2: usluge deratizacije:**

|  |  |  |  |  |
| --- | --- | --- | --- | --- |
| R.B. | **Opis predmeta nabavke, odnosno dijela predmeta nabavke** | **Bitne karakteristike predmeta nabavke u pogledu kvaliteta, performansi i/ili dimenzija** | **Jedinica mjere** | **Količina** |
| 1 | Deratizacija individualnog i višeetažnog fonda (privatni i društveni stanovi 7000 objekata), sa posebnim osvrtom na Stari grad u periodu **maj-jun i oktobar-novemba**r | Tretman deratizacije podrazumjeva suzbijanje glodara (miševa i pacova), tretmane izvršiti sa biocidom na bazi bromadialona 0,005% u parafinskom obliku | Tretman | 4 |
| 2 | Deratizacija slobodnih zelenih i drugih javnih površina (cca 22 ha) u perodu **maj-jun i oktobart-novembar** | Tretman deratizacije podrazumjeva suzbijanje glodara (miševa i pacova), tretmane izvršiti sa biocidom na bazi bromadialona 0,005% u parafinskom obliku | tretman | 4 |
| 3 | Deratizacija naselja Lovanja (11 objekata) u periodu **maj-jun i oktobar-novembar** | Tretman deratizacije podrazumjeva suzbijanje glodara (miševa i pacova), tretmane izvršiti sa biocidom na bazi bromadialona 0,005% u parafinskom obliku | tretman | 4 |

**Ponuđači treba i za partiju 1 i za partiju 2 da dostave naziv preparata koje će koristiti prilikom vršenja navedenih radova, kao i prosječnu količinu utroška preparata po tretmanu.**

**Ponuđači su dužni da za partiju 1 i za partiju 2 dostave dinamički plan aktivnosti za navedene poslove.**

**2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora**

🞎 Rok važenja ponude: 60 dana od dana javnog otvaranja ponuda

🞎 Rok izvršenja ugovora je:

**za partiju 1**: usluge dezinsekcije i dezinfekcije, period izvršavanja aktivnosti:

-za uništavanje larvicidnih oblika komaraca gradskog, priobalnog i vanzalivskog područja je april-jun 2021.godine;

-za uništavanje odraslih formi komaraca gradskog, priobalnog i vanzalivskog područja je jun-septembar 2021.godine;

-uništavanje odraslih formi komaraca podzemnih kanala u Starom gradu nedeljno u periodu jun-septembar 2021.godine;

-poslove dezinfekcije i dezinsekcije naselja Lovanja je potrebno obaviti do kraja 2021.godine;

**za partiju 2**: usluge deratizacije, period izvršavanja aktivnosti:

-periodi maj-jun 2021.godine i oktobar-novembar 2021.godine;

🞎 Mjesto izvršenja ugovora je teritorija Opštine Kotor

🞎 Rok plaćanja je: 30 dana od dana službenog prijema uredno ispostavljenog računa i ovjerenog naloga od strane nadzornog organa;

🞎 Način plaćanja je: virmanski

1. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 po partijama je:

Partija 1: usluge dezinsekcije i dezinfekcije, procijenjene vrijednosti 15.800,00 €

Partija 2: usluge deratizacije, procijenjene vrijednosti 7.900,00 €

UKUPNO: 23.700,00 €.

**ZAKLJUČIVANJE OKVIRNOG SPORAZUMA[[6]](#footnote-6)**

Zaključiće se okvirni sporazum:

🞎 ne

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora u iznosu od 10% od vrijednosti ugovora, sa rokom važenja 7 dana dužim od roka izvršenja ugovora

1. **METODOLOGIJA VREDNOVANJA PONUDA**

Naručilac će u postupku javne nabavki i za partiju 1 i za partiju 2 izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🞎 odnos cijene i kvaliteta

*Koristiće se proporcionalna (relativna) metoda na sljedeći način :*

*Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:*

*1) odnos cijene i kvaliteta*

*Naručilac se opredijelio za vrednovanje ponuda po kriterijumu odnos cijene i kvaliteta, koje će se vršiti na osnovu sljedećih parametara:*

*1. Parametar: Cijena (C) ................maksimalan broj bodova 50*

*2. Parametar: Kvalitet (K) ...............maksimalan broj bodova 50*

*Ukupan broj bodova = (C) + (K)*

*Parametar cijena: Ponuđaču koji ponudi najnižu cijenu dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najnižu ponuđenu cijenu, prema formuli:*

*Broj bodova= Najniža ponuđena cijena x 50*

*Ponuđena cijena*

*Parametar kvalitet: Ponude po podkriterijumu kvalitet vrednovaće se na osnovu referenci ponuđača na uspješnom i blagovremenom izvršenju istih ili sličnih usluga koje su potvrđene od strane korisnika pruženih usluga tokom prethodnih 5 godina, računajući i godinu u kojoj je započet postupak nabavke.*

*Pod istim ili sličnim poslovima iz oblasti predmeta javne nabavke podrazumijevaju se usluge dezinsekcije, dezinfekcije i deratizacije u opštinama u Crnoj Gori.*

*Potvrde o izvršenim uslugama sadrže opis usluga na čijoj je realizaciji ponuđač bio angažovan, vrijeme realizacije ugovora i konstataciju da su usluge blagovremeno i kvalitetno pružene.*

*Ponuđaču koji ponudi najveći broj referenci, tj. potvrda dodjeljuje se maksimalan broj bodova, dok ostali ponuđači dobijaju proporcionalni broj bodova u odnosu na najveći broj referenci, prema formuli:*

*Broj bodova = broj ponuđenih referenci x 50*

*najveći broj ponuđenih reference*

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 29.03.2021.godine do 11:00 sati.

Otvaranje ponuda održaće se dana 29.03.2021.godine u 12:00 sati.

🞎 Dio ponude koje se ne dostavlja preko ESJN-a, a odnosi se na Garanciju ponude dostavlja se:

• neposrednom podnošenjem na arhivi naručioca na adresi Stari grad 317, Kotor;

• preporučenom pošiljkom sa povratnicom na adresi adresi Stari grad 317, Kotor, s tim što garancija ponude mora biti uručena od strane poštanskog operatora najkasnije do roka određenog za podnošenje ponude,

radnim danima od 8:00 do 11:00 sati, zaključno sa danom 29.03.2021. godine do 11:00 sati.

🞎 Razlozi hitnosti za skraćenje roka za podnošenje ponuda:

U skladu sa članom 54 Zakona o javnim nabavkama rok za podnošenje ponuda je skraćen na 17 dana od dana objave poziva. Razlog za skraćenje roka je urgentnost predmetnih usluga, s obzirom na to da je prvi tretman dezinsekcije larvicidnih oblika komaraca potrebno započeti u aprilu mjesecu i da uspješna realizacija utiče na efikasnost cjelokupnog tretmana dezinsekcije.

1. **USLOVI ZA AKTIVIRANJE GARANCIJE PONUDE**[[8]](#footnote-8)

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponuda se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

**Partija 1: usluge dezinsekcije i dezinfekcije:**

Izvršilac se obavezuje da sprovede:

-dezinsekciju larvicidnih oblika komaraca gradskog, priobalnog područja i vanzalivskog područja, tj. uništavanje larvi komaraca u 3 tretmana u periodu april-jun 2021.godine;

-dezinsekciju odraslih formi komaraca gradskog, priobalnog područja i vanzalivskog područja, tj. uništavanje odraslih formi komaraca u 4 tretmana u periodu jun-septembar 2021.godine;

-dezinsekciju odraslih formi komaraca podzemnih kanala u Starom gradu u periodu 4 mjeseca, nedeljno, u periodu jun-septembar u 16 tretmana;

-dezinfekciju i dezinsekciju naselja Lovanja u okviru MZ Kavač (4 ha), u 4 tretmana do kraja 2021.godine

Tretman dezinfekcije podrazumijeva eradikciju mikroorganizama, dok tretman dezinsekcije podrazumijeva suzbijanje bubašvaba.

Izvršilac je dužan da prilikom vršenja tretmana dezinsekcije i dezinfekcije koristi preparate navedene u tehničkoj specifikaciji predmeta javne nabavke i tretmane vrši na način naveden u tehničkoj specifikaciji.

Izvršilac se obavezuje da permanentno vrši kontrolu i stručni nadzor u pogledu korišćenja preparata, koji se koriste za vršenje usluga dezinsekcije i dezinfekcije.

Izvršilac se takođe obavezuje da prije početka vršenja usluga, tj. odmah nakon potpisivanja Ugovora, obezbijedi i uskladišti potrebnu količinu preparata za suzbijanje larvi i odraslih formi komaraca.

Izvršilac se obavezuje da u slučaju reklamacije Naručioca u roku od 5 dana obnovi dio potrebnog tretmana.

Izvršilac se obavezuje da prije otpočinjanja svake aktivnosti putem plakatiranja i sredstava javnog informisanja obavijesti građanstvo, predstavnike mjesnih zajednica i ovlašćena lica određena da vrše stručni nadzor o započetim aktivnostima.

Naručilac se obavezuje da će nakon ovjere naloga od strane nadzornog organa, a po završetku prvog larvicidnog tretmana, plaćanje izvršiti virmanski, u roku od 30 dana od dana službenog prijema uredno ispostavljenog računa.

Ugovorne strane su se sporazumjele da se formira radni nalog koji će ugovorne strane potpisati nakon izvršene akcije.

Ugovorne strane su saglasne da sve sporove koji nastanu iz odnosa zasnovanih ovim ugovorom prvenstveno rješavaju sporazumom ili arbitražom.

Ukoliko se nastali spor ne riješi sportazumno ili arbitražom, za rješavanje spora određuje se nadležnost Privrednog suda u Podgorici.

Rješavanje spornih pitanja ne može uticati na rok i kvalitet ugovorene robe.

Kontrolu nad sprovođenjem odredbi Ugovora vršiće Sekretarijat za zaštitu prirodne i kulturne baštine Opštine Kotor.

Do raskida Ugovora može doći ako Izvršilac ne bude izvršavao svoje obaveze u rokovima i na način predviđen Ugovorom.

Za sve što nije definisano ovim Ugovorom primjenjivat će se odredbe Zakona o obligacionim odnosima.

Ugovor je ništav ukoliko je zaključen uz kršenje antikorupcijskog pravila u smislu člana 38 stav 3 Zakona o javnim nabavkama nabavkama („Službeni list Crne Gore”, broj 74/19).

Ugovor se sačinjava u 8 (osam) istovjetnih primjeraka od kojih 4 (četiri) primjerka za Naručioca, 3 (tri) primjerka za Izvršioca, a 1 (jedan) primjerak se dostavlja Direktoratu za politiku javnih nabavki u Podgorici.

**Partija 2: usluge deratizacije**

Izvršilac se obavezuje da sprovede:

-deratizaciju individualnog i višeetažnog fonda (privatni i društveni stanovi 7000 objekata), sa posebnim osvrtom na Stari grad, tj. da sprovede suzbijanje glodara (miševa i pacova) u 4 tretmana u periodu maj-jun i oktobar-novembar 2021.godine;

-deratizaciju slobodnih, zelenih i drugih javnih površina (cca 22 ha), tj. suzbijanje glodara sa slobodnih, zelenih i drugih javnih površina u okolini stambenih zgrada u 4 tretmana u periodu maj-jun i oktobar-novembar 2021.godine;

-deratizaciju naselja Lovanja (11 objekata) u 4 tretmana u periodu maj-jun i oktobar-novembar 2021.godine.

Izvršilac je dužan da prilikom vršenja tretmana deratizacije koristi preparate navedene u tehničkoj specifikaciji predmeta javne nabavke.

Izvršilac se obavezuje da izvrši pripremne radnje u smislu obavještenja stanovništva i radnih ljudi o sprovođenju deratizacije putem plakatiranja i sredstava javnog informisanja.

Izvršilac se obavezuje da u slučaju reklamacije Naručioca u roku od 5 dana obnovi dio potrebnog tretmana.

Naručilac se obavezuje da će:

-obezbijediti nesmetan rad izvršiocu na terenu;

-obezbijediti prisustvo odgovornog lica (predstavnik Sekretarijata za zaštitu prirodne i kulturne baštine Opštine Kotor i mjesne zajednice na čijem se području obavlja deratizacija) koji će na terenu ovjeriti nalog o obavljenom poslu.

Izvršilac se obavezuje da odmah po potpisivanju Ugovora pristupi obavljanju usluga deratizacije na području Opštine Kotor.

Izvršilac posla se obavezuje da izvrši obavezne tretmane u toku godine u obimu navedenom u tehničkoj specifikaciji predmeta nabavke i to proljećni rad u toku maja i juna mjeseca i jesenji rad u toku oktobra i novembra mjeseca 2021.godine.

Ugovorne strane su se sporazumjele da se formira radni nalog koji će ugovorne strane potpisati nakon izvršene akcije.

Naručilac posla se obavezuje da će nakon ovjere naloga od strane nadzornog organa, a po završetku prvog tretmana, plaćanje izvršiti virmanski, u roku od 30 dana od dana službenog prijema uredno ispostavljenog računa.

Kontrolu nad sprovođenjem odredbi Ugovora vršiti će Sekretarijat za zaštitu prirodne i kulturne baštine Opštine Kotor.

Do raskida Ugovora može doći ako Izvršilac ne bude izvršavao svoje obaveze u rokovima i na način predviđen Ugovorom.

Za sve što nije definisano ovim Ugovorom primjenjivat će se odredbe Zakona o obligacionim odnosima.

Ugovor je ništav ukoliko je zaključen uz kršenje antikorupcijskog pravila u smislu člana 38 stav 3 Zakona o javnim nabavkama nabavkama („Službeni list Crne Gore”, broj 74/19).

Ugovor se sačinjava u 8 (osam) istovjetnih primjeraka od kojih 4 (četiri) primjerka za Naručioca, 3 (tri) primjerka za Izvršioca, a 1 (jedan) primjerak se dostavlja Direktoratu za politiku javnih nabavki u Podgorici.

🞎 Ugovor o javnoj nabavci za partiju 1 i za partiju 2 tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

-ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

-radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

-kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

-ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Opština Kotor

Broj: 0409-426/21-3075

Mjesto i datum: Kotor, 12.03.2021.godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 16 iz Izmjene Plana javnih nabavki, broj: 01-426/21-2512 od 02.03.2021.godine, za nabavku usluge dezinskecije, dezinfekcije i deratizacije nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Vladimir V. Jokić, predsjednik opštine

*s.r.*

Službenik za javne nabavke Dragana Kašćelan

*s.r.*

Lice koje je učestvovalo u planiranju javne nabavke Bojana Petković

*s.r.*

Član komisije za sprovođenje postupka javne nabavke Đorđina Janković

*s.r.*

Član komisije za sprovođenje postupka javne nabavke Jelena Vuković

*s.r.*

Član komisije za sprovođenje postupka javne nabavke Dragana Kašćelan

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)